《水龙吟 白桃花》
清代·周翼椿

雨馀露井春生，飞琼夜剪瑶池雪。新妆照水，繁英如玉，几枝初发。

洗尽铅华，消除尘垢，望中幽洁。但芬芳未了，枝头杜宇，偏只是、啼声彻。

爱尔丰姿清绝。倚雕栏、不言堪悦。玉兰沁露，梨花带雨，风神终别。

烟净池塘，日长庭院，莺声乍歇。趁东风、试把琼枝摘取，绿窗陈设。

作者简介：周翼椿，字德媗，贻繁侄女，长沙徐树录室。